**Общи условия за лоялна програма на СМДЛ „Синево България“ ЕООД**

1. Настоящите Общи условия регламентират правилата за участие в лоялна програма Синево **("Програмата")**, като участниците в нея се легитимират с валидна Карта Синево.

2. Карта Синево се издава от и е собственост на "САМОСТОЯТЕЛНА МЕДИКО - ДИАГНОСТИЧНА ЛАБОРАТОРИЯ СИНЕВО БЪЛГАРИЯ" ЕООД **("Синево")**.

3. Програмата дава възможност на притежателите на Карта Синево да се възползват от намаление от цената на услугите, предоставяни от Синево, когато отговарят на критериите, описани в настоящите Общи условия.

4. Карта Синево се издава само на физически лица над 18 години **("Пациенти")**. Юридическо лице или физическо лице - едноличен търговец не може да бъде участник в Програмата.

5. (1) Карта Синево се издава само на пациенти на Синево, които са закупили услуги (медицински лабораторни услуги) от портфолиото на Синево, чиито преки бенефициенти са били и за които са платили на пълна цена, на обща стойност от най-малко 500 лв. през последните 12 месеца.

(2) При провеждане на изследвания при Синево, в акаунта на съответния Пациент се начислява оборот, равен на стойността на съответната манипулация.

(3) При достигане на споменатата в ал. 1 сума, Пациентът автоматично придобива Лоялен статус и считано от следващия ден има право да изиска издаването на своята карта, съответно да се ползва от отстъпката.

(4) В рамките на тази Програма не влизат заявените през уебсайта на Синево манипулации, а само тези, заявени на място в някой от пунктовете за пробовземане на лабораторията.

6. (1) Всяка Карта Синево се индивидуализира със своя уникален код, който се асоциира пряко с нейния притежател.

(2) Издаденият от Синево номер на картата не подлежи на корекции от Пациента.

7. Карта Синево може да бъде издадена само на място в някой от пунктовете за пробовземане на Синево.

8. При провеждане на изследвания в заведенията на Синево, натрупването на оборот по акаунта на пациента се извършва автоматично във вътрешните системи на Синево.

9. Издаването на Карта Синево е безплатно за всички пациенти на Синево, които отговарят на условията за това.

10. Карта Синево дава право на притежателя си да се възползва от отстъпка при използване на услугите на Синево:

(1) При предоставяне на изследвания на пациента, притежател на Карта Синево, той се ползва от отстъпка в размер на 10% от цената на всички изследвания, които медицински заведения Синево предлагат.

(2) Отстъпка по ал. 1 не може да се комбинира с други отстъпки и пакети и се прилага само на място в пунктовете за пробовзимане.

(3) Карта Синево е поименна и само нейният титуляр може да се възползва от предлаганата отстъпка. Картата не може да бъде прехвърляна или използвана от трети лица.

(4) Само и единствено с цел удостоверяване на самоличността на Пациента, служител на Синево има право да изиска от него показване на документ за самоличност.

11. При използване на услугите на Синево, отстъпката по Карта Синево се предоставя след като нейният притежател я предостави на регистратурата на съответното заведение преди приключване на касовия бон.

12. (1) Карта Синево не е обвързана със срок на валидност. Веднъж получил я, Пациентът има право да се ползва от отстъпката докато е валидна Програмата.

13. (1) Ако картата бъде загубена или открадната, Пациентът трябва да уведоми за това в най-близкото заведение на Синево или да се обади на тел. 024747272 всеки работен ден от 8:30 до 17:00 ч.

(2) На пациента ще бъде издадена нова Карта Синево по реда на тези Общи условия.

(3) Натрупаният от Пациента оборот се запазва, както и правата му по Програмата.

(4) Изгубената/откраднатата карта ще бъде деактивирана и ако бъде намерена, следва незабавно да се предаде в някое от заведенията на Синево.

14. В Програмата не участват изследвания, за които е отпуснато направление от лекар и /или се заплащат напълно или частично от НЗОК.

15. Карта Синево не е кредитна или дебитна карта и с нея не могат да се извършват финансови операции.

16. Услугите, участващи в Програмата, са посочени на <https://www.synevo.bg/izsledvaniya-i-tseni/>, в специализираните брошури на Синево и на място в манипулационните на Синево.

17. Ползването на Карта Синево е възможно във всички пунктовете за пробовземане на Синево.

18. Синево не носи отговорност за претърпени от притежателите на Карта Синево загуби и/или вреди вследствие на изгубена, открадната или повредена физическа карта. В случай че на регистратурата на някое от заведенията на Синево картата не може да бъде разчетен уникалният код на картата поради повреда (напр. драскотина, деформация, нечетим код и др.), предимствата, произтичащи от картата за конкретната услуга, отново ще могат да се усвоят, а на Пациента ще се издаде нова поименна Карта Синево.

19. Синево не носи отговорност, ако участник не може да се възползва от предимствата на Програмата поради технически причини (техническа поддръжка на системата, техническа неизправност, форсмажор и др.).

20. (1) Синево си запазва правото да променя настоящите Общи условия, в т.ч. условията за ползване на Карта Синево, както и да прекрати Програмата по всяко време с предизвестие от 1 месец, направено на уебсайта www.synevo.bg.

(2) Промените в Общите условия влизат в сила 1 месец след предварителното им оповестяване на уебсайта www.synevo.bg.

(3) Синево запазва правото си да деактивира Карта Синево на конкретен пациент във всички случаи на промени и/или нарушения на Общите условия на Програмата. В тези случаи на Пациентите не се дължи компенсация.

21. Всички спорове между Синево и Пациентите по Програмата се решават добросъвестно и в дух на добра воля, при взаимни отстъпки и компромиси, а при невъзможност за това – по реда на Гражданския процесуален кодекс (ГПК) от компетентния български съд на територията на Република България.

22. Актуалните действащи Общи условия за ползване на Карта Синево можете да намерите на [www.synevo.bg](http://www.synevo.bg) като същите ще бъдат предоставени в манипулационни Синево при поискване.

Настоящите Общи условия са валидни от 10.07.2023 г.